Íslensk börn , á aldrinum 10 - 24 mánaða , eru í aðalhlutverkum í nýrri auglýsingu frá tölvurisanum Microsoft , þar sem nýja Windows stýrikerfið er auglýst . Frá þessu er greint í fréttatilkynningu frá almannatengslafyrirtækinu Góðum samskiptum fyrir hönd Microsoft . Umrædd auglýsing var tekin í Reykjavík , Mosfellsdal og á Langjökli á tveimur dögum í lok júní , en í auglýsingunni má sömuleiðis sjá bregða fyrir börnum frá Marokkó , Taílandi , Englandi og Bandaríkjunum . Samkvæmt áðurnefndri fréttatilkynningu fóru börnin ekki í prufur heldur voru valin út frá ljósmyndum en hátt í þrjátíu manns komu hingað til lands til að taka upp auglýsinguna . Margt íslenskt starfsfólk kom að verkefninu . „ Þetta var mikil vinna en skemmtileg , “ er haft eftir Árna Páli Hanssyni , hjá True North sem var framleiðandi íslenska hluta verkefnisins , í fréttatilkynningunni . „ Þau höfðu samband við okkur sex vikum áður en þau komu og þá hófumst við strax handa við undirbúninginn . “ Auglýsing Í auglýsingunni má meðal annars sjá íslensku börnin upp á jökli , að veiða , klappa hesti og róla . Eftirvinnsla auglýsingarinnar tók ekki langan tíma og hefur hún nú þegar verið tekin til sýninga í Bandaríkjunum og verður sýnd annars staðar í heiminum síðar í mánuðinum . Hér að neðan má sjá auglýsinguna . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .